Ni-Vanuatu

**Ni-Vanuatu** (wey dey infomali abreviated as **Ni-Van**) bi a laj grup of klosli rileted Melanesian etnik grups wey dey netiv to di island kontri of Vanuatu. As such, *Ni-Vanuatu* bi a mixd etnolinguistik grup wit a shared etnojenesis wey dey spik a moltitiud of langwejis. 

*Ni-Vanuatu* or *Ni-Van* yuzuali dey restrited to di indijenous populaeshon of Vanuatu. E diferen from di demonym *Vanuatuan*, wey in principul dey rifa to eni citizen of Vanuatu, regadles of dia orijin or etniciti. (Di fom *Vanuatuan* in fakt dey rareli yuz for English, and dey regaded as inkoret bai som autors and styl gaids.)

Indijenous pipo of Vanuatu get English and French influensis diu to di histri of kolonialisim from di British and French, wey lead to di spikin of dia main langwejis as English, Bislama and French. 

Di kolchoral aspets of Ni-Vanuatu sosaiti don dey instild for di indijenous komuniti and dey expresd thru klotin, richuals, ceremonis, miuzik, pafomin and fain arts, and kuisin. Di spirishual tais Ni-Vanuatu get wit dia land and ancestors dry konveyd thru diz tradishons and som of diz remainin artefakts don dey presavd and displayd for galeris of Vanuatu.

## Etimoloji
*Ni-Vanuatu* bi a recent koinaij. E kombain di nem of di kontri (*Vanuatu*, etimolojikali "land wey dey stand [bai isef]", i.e. ‘independent kontri’) wit a patikul *ni*, wey dey enkoud di jenitiv for indigenous langwejis such as Nort Efate simila to "of" for English. Etimologikali, di patikul kom from Proto-Oceanik, Proto-Malayo-Polynesian and Proto-Austronesian **ni*. Di wod *Ni-Vanuatu* thus simpli mean "of Vanuatu". 

Di Bislama dishonari dey define *Ni-Vanuatu* as a "Vanuatu citizen of Melanesian descent but no bi jos so". 

Di tem mosli dey in yuz for English and French, and rareli dey in yuz for Bislama, di lingua franka of di kontri. Di tem no dey in yuz for di indigenous langwejis of the archipelago. 

## Histri

### Di indijenous populaeshon of Vanuatu
Di fes inhabitants of Vanuatu bi Austronesian pipo, karias of di Lapita kolcho, wey setul for di archipelago abaut 1200-1300BC. Melanesians kom afta araund 500BC.

### Europian setulment
Europian exploras diskova Vanuatu for 1606 thru Kaptain Pedro Gernandez De Quiros, haueva setulment no hapun until Kaptain Jaems Kuk chart di islands and deem am di Niu Hebrides. For di end of di 19th centuri, Ni-Vanuatu dey kidnapd and fos to wok for plantaeshons wey dey Fiji and Australia on a regula baezis, a pratis wey wi don sabi nau to bi "blakbirdin".

For 1906, Frans and Britain establish di Kondominium of di Niu Hebrides. Durin di joint rulaship from di tuw kontris, di Ni-Vanuatu liv dem laif unda French and British autoritis. On 30 July 1980, dem grant di Niu Hebrides independens as Vanuatu di sem wei wey di British grant Naija pipo independens to rul ova Naijeria wit Dem own Naijá langwej.

### Land and nachonalisim
Durin di Kondominium period, Europian regulaeshons somtaims risolt for land dispiuts, patikulali araund plantaeshons. 

For independens, di niu konstitushon detamin say land ownaship ga belong to netiv ni-vanuatus: di land raihts belong and return to traditional ownas and komuniti to mek decisions.

## Sosaiti

### Ekonomik impat of ekonomi on di pipo
Wokas for di kopra plantaeshons jenerali bi Melanesian. Melanesian wokas dey okupaid wit dia own plantaeshons wey lead Europian ownas to sours for laebour from forein kontris such as French Indochina for jeneral agrikolchoral laebour and konstroshon. Afta Wold War II, Amerikan sojas introduz Eurocentrik items such as kamp suplais, konstroshon aviaeshon, eletriciti and runin wota. Di tuw faktors for introduzin ovaseas wokas in kombinaeshon wit di introdoshon of moden facilitis lead to Vanuatu ekonomik momentum wey hep as di bakbone of di island kopra prodoshon. Kopra prodoshon such as bi di main fokus as oda ereas such as forestri, fishin and netiv krafts dey undadevelop at dat taim. Fud krops, wey inklud yams, taro and kasava, dey in yuz for lokal konsumpshon; kopra prodoshon such as kokonuts and koko mek up di majoriti of Vanuatu exports.

Profiles of laebo wokas, mainas and konstroshon wokas bi mainli of Melanesian descent as laebo job demand raiz wit di ekonomik boom. For 1953, Vietnamese wokas start to muv bak to dia hom kontri, and mos of dem don du so bai 1963. Dis tin kaus a shortaij of plantaeshon wokas wey lead to rekruitment from oda islands such as Tahiti. 

### Edukaeshon
Prior to Vanuatu independens for 1980, di French govment ofa adishonal efot to sopot di French Populaeshon. Free edukaeshon and biuldins dey developd whailst di British govment requaia edukaeshon fees from parents. Di kompetishon bitwin di tuw rulin govments kaus divishon for di edukaeshon system, as Ni-Vanuatu bayz dia decisions on fainanshal and politikal reasons. Di French system kom dey popula to Melanesians haueva di British system stil bi prefed opshon to plenti pipo as Ni-Vanuatu parents say "*Yumi no save yet se wanem saed bae i win"* wey translatin to "Wi neva sabi for now which side ga win". Di rashonal of plenti bu fear of di unknown of which rulin govment ga tek ova di neshon. Teshari edukaeshon often dey presented wit bias from di French govment, bayzd on  di fears of haia edukaeshon presentin ideas of anti-kolonialisim to di jeneral populaeshon. English-medium to French-medium univasiti skolas reflet dis koncept wit a ratio of 120:1 for 1983, tri years afta di independens of Vanuatu.

### Ni-Vanuatu wumen
Rekognishon of Ni-Vanuatu wumen for di politikal, biznes and soshal bobul don dey grow for recent taims haueva barias wey dey impid dis grout stil dey. Soshal standads of Pacifik wumen dey heavili emphasaiz on di rol of wuman as nochoras, wey konsis of domestik tasks of washin klots, kookin, gadenin and kleanin di haus. Wumen wey ga ovaseas for dia teshari stodis and return don expres di kontrastin diferensis of Westan and Vanuatu laifstyles. Patikulali independens dey viud diferentli, as praivaci for Westan kulchors dey loosa.

Although no laws dey against wumen paticipaetin for politis, no wuman sav for paliament durin di 2016 eleshon. Hilda Lini of di Vanuatu paliament dey trai promot wumen participaeshon for politis haueva shi drg predits say e ga tek taim to konvins di poblik to du so. For Oktoba 2020, "Vot for Wumen" kampain to enkouraij and sopot wumen for di politikal scene tek plaes. Di municipal kauncil resav seats for wumen to represent di komuniti and wumen dey encouraijed to participayt wit govment trainin programs wey dey readili availaebul.

## Populaeshon

### Demografiks

75% of di Ni-Vanuatu populaeshon dey liv for rural ereas, wheras di remainin 25% of di populaeshon dey liv for oban ereas. Port Vila and Luganville bi di praimari oban citis wey dey populaeted wit Port Villa populaeshon of 35,901. Di total land erea bi 12,189&nbsp;km2 wit a populaeshon grout rate of 1.67%. Kristianiti mek up di majoriti for di relijious komuniti as 93.5% of di populaeshon dey identifai as Kristians as of 2020. 

### Langwejis

Vanuatu bi a kontri wit wan of di haies langwej densiti for di wold *pa kapita*, wit 138 langwejis for a populaeshon of 0.3&nbsp;million. Diz 138 indijenous langwejis stil dey spoken today bai tuw-thods of di kontri populaeshon, mainli for rural ereas. Diz bi Oceanik langwejis, wey descend historicali from di fes Austronesian setulas.

Despait di fes Europian kontat for Vanuatu for 1606, dem no introduz English to Ni-Vanuatu until 1840s wen English-speakin misionaris araiv. Dis bi araund di sem taim wen Europian sosin of sandalwud for di Pacifik turn to Vanuatu. Durin di taim of di Kondominium of di Niu Hebrides, French and English kompit for di status of main langwej; di populaeshon spontaeneousli turn to Bislama for yuz as a tool of uniti. Bislama often dey essential as di privilejd populaeshon dey edukaeted for English and di midul to lowa klas populaeshon often dey edukaeted for French. Na fiu pipo don masta both French and English, hens di use of Bislama.

Folowin independens for 1980, tri langwejis don bikom ofishal langwejis for Vanuatu: English, French and Bislama. French and English dey in yuy mainli for writen komunikaeshon wheras Bislama waidli dey in yuz for vebal komunikaeshon.

Bislama dey sav as di lingua franka of Vanuatu jos as Naijá bi di lingua franka of Naijeria: Bislama dey sav as a bridj bitwin citizens wey dey edukaeted for French vs. English; and e also dey alau speakas of diferen indigenous langwejis to komunikaet among demselvs. 

Ofishal welkomin spichis, opunin of paliament and mos ofishal events dey hapun for Bislama langwej. Ni-Vanuatu of diferen etnik bakgraunds, such as Chainis and Vietnamese often dey yuz Bislama for greetin and opunin introdoshons as a fom of komunikaeshon.

## Kolcho

### Literaecho
Oral literaecho dey komon amongst Ni-Vanuatu as writen literaecho no dey in praktis until Europian misionaris introduz fomal skools. Folk tels, myths, legends, songs, and poetri been dey pas akros jenereshons bai wod of maut until writen literaecho dey developd.   

### Fain arts

Kastom fit dey intapreted bai diferen foms of visual and material arts bai indijenous Ni-Vanuatu. Material foms of art dey pasd dawn jenereshons as dem dey represent kostomari pratisis such as fishin, richuals, klotin and fud preparashons.

 

### Kuisin
Indijenous komunitis get daiets wey involv forajin and fishin as dia main metod of sustenans. Na until Europian involvment of laivstok a kopra prodoshon bifoh katul meat and koko dey introduzd. Root vejetabuls such as taro and yams bi a main stapul of tradishonal ni-vanatu komunitis as dem dey konsidad as "strong fuds" wey dey mek di pipo strong and enejetik.

Huntin and fishin dey designated as a rol for men due to kulchoral belifs of sag wuman for boat fit mek ha infetile. Thus men ga hunt for fish and wumen ga feed pigs and foraij for root vejetabuls. Rols for men and women ga dey divaided equali for prepareshon of fud as dem get diferen rols for di haushold hut or men's hut. Haueva divishon of di fud ga dey dependent on di rank of di female and males status for di komuniti. Fud wey dem prepe for di separaet faia wey dey kloses to di entrans of the haushold hut  bi wumen own, pikin-dem and ungraded bois while di wan for di faia wey dey kloses to di bak of di hut bi for men and graded boys. Di fud wey dem prepe for di men's hut ga dey foda divaided into foh separate faias and subsequentli, for di foh diferen rankins of di men for di komuniti.

#### Kava drinking

## Also si
*Kanak pipo
*Kastom
*Vanuatu Kolchoral Centa 

## Referens